钦定古今图书集成/明伦汇编/家范典/第057卷 > 春秋四传 > 《杞伯姬求妇》
## 钦定古今图书集成/明伦汇编/家范典/第057卷 > 春秋四传 > 《杞伯姬求妇》

《春秋》僖公三十有一年“冬，杞伯姬来求妇。”

《公羊传》：其言来求妇何？兄弟辞也。其称妇何？有姑之
辞也。

《穀梁传》：“妇人既嫁不逾竟，杞伯姬来求妇，非正也。”
胡传：“荡伯姬来逆妇而书者，以公自为之主，失其班
列，书也。杞伯姬敌矣，其来求妇，曷为亦书？见妇人之
不可预国事也。王后之诏命不施于天下，夫人之教
令不施于境中，昏姻大事也，杞独无君乎？而夫人主
之也，故特书于策，以为妇人乱政之戒。母为子求妇，
犹”曰不可，况于他乎？此义行，无吕武之祸矣。

〈大全〉临川吴氏曰：“杞伯姬自来求妇，盖疑不自来求，则妇不可得也。求而得僖公之女叔姬为桓公夫人，《经》不书‘归’，昏姻常事，皆不书也。至成公世被出，乃见《经》。伯姬于庄公时，一会一来，已非礼矣。僖五年挟其长子代君父来朝，长子成公既卒，次子桓公继立，朝而遭卑国，又见入，故二十八年伯姬又来，此年又来求妇”，是时伯姬年近七十矣，不顾其行之越礼，意欲亲鲁，借援以扶其小弱也。